KFC se rashoender laat my stik | Maroela Media
Die Kolonel se geheime hoenderresep is 'n treffer dwarsoor die wêreld en oral in Suid-Afrika.
Die vingerleklekker van 'n stukkie gekrummelde hoender is iets wat mense saambind. In Brussel, Amsterdam, New York en Pretoria eet ons almal saam aan dieselfde hoender.
In Pretoria, Pietersburg, Kaapstad, Krugersdorp, Durban, Durbanville, Johannesburg en Jeffreysbaai word ons deur 'n Kolonelburger gebind.
My kinders, jou kinders, swart kinders, wit kinders, bruin kinders, Indiër kinders – álmal bestel dieselfde Sprinkle Pops en tjips.
Afrikaans, Zoeloe, Tswana, Engels of Pedi. Almal het een woord in gemeen: KFC.
Toe kom julle en sê dat almal hier mag eet, maar net swart mag hier werk.
Die hoender wat ons saambind word toe volgens ras geklassifiseer.
Julle adverteer 'n pos, maar wit mag nie aansoek doen nie. Nou bind die hoender ons nie meer saam nie; nou verdeel dit ons.
Terloops, julle aanname dat "African" swart is, ont-Afrika wit, bruin en Indiër. Julle maak van ons gaste in Afrika. Dis 'n ander debat, maar dis twak.
Ek wonder of ek al een wit gesig by KFC gesien het. Dit het my nog nooit baie gepla nie, want die mense is meestal vriendelik. Dit was totdat ek besef het jy moenie net vriendelik wees om daar te werk nie, jy moet swart ook wees. Nóú pla dit my.
Ek sien in julle advertensie julle soek 'n energieke, selfgemotiveerde individu, solank hy of sy swart is. Ek sien ook hy of sy moet graad 12 hê, basiese kennis van Engels, 'n skoon kriminele rekord en sy of haar vel moet swart wees.
Hoe jy lyk, diskwalifiseer jou. Die hoender bind nie meer nie; die hoender verdeel.
'n Wit energieke, selfgemotiveerde matrikulant van Standerton, eMbalenhle, Secunda of Hendrina wat sukkel om werk te kry mag nie aansoek doen nie, bloot omdat hy of sy wit is.
Maar wit, swart, my kinders, jou kinders, Zoeloe, Tswana, Afrikaans en Engels moet die hoender koop.
Dis mos verkeerd? Dis báie verkeerd en in Suid-Afrika het ons met dié verkeerd gemaklik geraak. Ek is nie gemaklik met verkeerd nie.
In die wêreld bind die hoender saam, maar in Suid-Afrika verdeel dit. Suid-Afrika is die enigste land in die wêreld waar dié hoender 'n velkleur gekry het.
As julle wil hê almal moet daar eet, moet almal daar kan werk.
Deur julle personeel op grond van ras te werf, het julle julle hoender 'n raskleur gegee.
Julle rashoender laat my stik.
Vredesnobelprys vir vegters vir vryheid van spraak
Nee wat KFC, dan is jy nou maar die vlg op die lys van maatskappye wat hul gat gaan sien as gevolg van jul voorkeure met werknemers. Dis hoekom dit gaan soos dit gaan in ons land, omdat als vir hulle gegee word en hulle vir niks werk nie, dis hoekom hulle toi-toi want hulle moet mos als kry sonder harde werk. Ek erken daar is individue wat werk vir wat hulle het of wil he, maar die oorgrote meerderheid sit bakhande en wag. Vroeer jare (noem dit dan apartheidsjare) is jy aangestel op jou kwalifikasies en ondervinding en nou… Lees meer »
As wittes net kon saamstaan en hulle vir een maand voluit boikot, sal hulle 'n baie duur les leer.
My lus vir KFC het al uitgeloop nadat die tak by Grove Nelspruit elke keer vuil is as ons dit besoek, die skoonmaak register is sommer vooruit ingevul, dit ruik na uriene menslike afval in die toilette. Het dit elke keer gerapporteer en twee keer terugvoering ontvang met 'n oomkoop ete wat ek nie geneem het. Nou dat ras 'n rol speel sal ek eerder my swaar verdiende geld by 'n nie rassige instansie gebruik. Ondersteun eerder eienaar wegneem plekke.
Ek het om die waarheid te sê, lanklaas wit werkers in enige kitskos restaurant gesien, die werkers is deur die bank swart – of dit nou pizza, burger, vis of hoender wegneem eetplekke is. Hulle adverteer dit dalk nie so openlik nie, maar hulle volg dieselfde beleid. Dis die nuwe SA – wit werkers word skaarser by die dag. Jy kan maar sê hulle het hulle tjips gehad.